C 126/2
EL
Επίσημη Εφημερίδα της Ευρωπαϊκής Ένωσης
21.3.2022
Το παράρτημα ΙΙ μέρος II του κανονισμού (ΕΕ) 2018/848 καθορίζει κανόνες για τη ζωική παραγωγή.
Σύμφωνα με το παράρτημα ΙΙ μέρος ΙΙ σημείο 1.5.2.5 του κανονισμού (ΕΕ) 2018/848, «ο χρόνος αναμονής μεταξύ της τελευταίας χορήγησης χημικού συνθετικού αλλοπαθητικού κτηνιατρικού φαρμάκου συμπεριλαμβανομένου του αντιβιοτικού σε ένα ζώο, υπό κανονικές συνθήκες χρήσης, και της παραγωγής βιολογικώς παραγόμενων τροφίμων από το εν λόγω ζώο είναι διπλάσιος από τον χρόνο αναμονής ο οποίος ορίζεται στο άρθρο 11 της οδηγίας 2001/82/ΕΚ (4), και είναι τουλάχιστον 48 ώρες.»
Τα σημεία 1.5.1.2 και 1.5.1.3 του παραρτήματος II μέρος II του του κανονισμού (ΕΕ) 2018/848 αναφέρουν, αντίστοιχα, τα ακόλουθα όσον αφορά την πρόληψη ασθενειών για τα ζώα εκτροφής: «μπορούν να χρησιμοποιηθούν ανοσολογικά κτηνιατρικά φάρμακα» και «δεν χρησιμοποιούνται για προληπτική αγωγή αλλοπαθητικά συνθετικά χημικά κτηνιατρικά προϊόντα, συμπεριλαμ­ βανομένων των αντιβιοτικών και των βώλων από χημικά συνθετικά αλλοπαθητικά μόρια».
Με τον τρόπο αυτό γίνεται, έμμεσα, διάκριση μεταξύ ανοσολογικών κτηνιατρικών φαρμάκων και αλλοπαθητικών χημικών συνθετικών κτηνιατρικών φαρμάκων.
Τα εμβόλια είναι ανοσολογικά κτηνιατρικά φάρμακα και το παράρτημα II μέρος II σημείο 1.5.2.5 του κανονισμού (ΕΕ) 2018/848 δεν αφορά τη χρήση τους.
2η ερώτηση: Όταν ένα χερσαίο ζώο που προορίζεται για την παραγωγή τροφίμων υποβάλλεται σε θεραπεία με κτηνιατρικό φάρμακο που χρησιμοποιείται σύμφωνα με τους όρους της άδειας κυκλοφορίας για το εν λόγω είδος, ποιος θα πρέπει να είναι ο χρόνος αναμονής μεταξύ της τελευταίας χορήγησης αλλοπαθητικών χημικών συνθετικών κτηνιατρικών φαρμάκων, συμπεριλαμβανομένων των αντιβιοτικών, υπό κανονικές συνθήκες χρήσης, και της παραγωγής βιολογικών τροφίμων από το εν λόγω ζώο; Απάντηση: Ο κανονισμός (ΕΕ) 2018/848 εφαρμόζεται από την 1η Ιανουαρίου 2022, όπως ορίζεται στο άρθρο 61.
Η αιτιολογική σκέψη 43 του κανονισμού (ΕΕ) 2018/848 περιγράφει την πρόθεση του νομοθέτη όσον αφορά τον χρόνο αναμονής για τα ζώα και αναφέρει ότι « η μέριμνα για την υγεία των ζώων θα πρέπει να βασίζεται κυρίως στην πρόληψη των ασθενειών.
[...] Η προληπτική χρήση συνθετικών αλλοπαθητικών φαρμακευτικών σκευασμάτων, συμπεριλαμβανομένων των αντιβιοτικών, δεν θα πρέπει να επιτρέπεται στη βιολογική παραγωγή.
Σε περιπτώσεις ασθενείας ή τραύματος ζώου που απαιτούν άμεση θεραπευτική αγωγή, η χρήση αυτών των προϊόντων θα πρέπει να περιορίζεται στο απολύτως αναγκαίο για την αποκατάσταση της καλής διαβίωσης του ζώου.
Σε αυτές τις περιπτώσεις, για να διασφαλισθεί η πληρότητα της βιολογικής παραγωγής προς όφελος των καταναλωτών, η επίσημη περίοδος απόσυρσης μετά τη χρήση των εν λόγω φαρμάκων, κατά τα προβλεπόμενα στη συναφή νομοθεσία της Ένωσης, θα πρέπει να είναι διπλάσια της κανονικής περιόδου απόσυρσης και να έχει ελάχιστη διάρκεια 48 ωρών.»
Το παράρτημα ΙΙ μέρος II του κανονισμού (ΕΕ) 2018/848 καθορίζει κανόνες όσον αφορά τη ζωική παραγωγή· η ζωική παραγωγή ορίζεται στο άρθρο 3 σημείο 27 ως η παραγωγή οικόσιτων ή εξημερωμένων χερσαίων ζώων, συμπεριλαμβανομένων των εντόμων.
Εφαρμόζεται το παράρτημα ΙΙ μέρος II σημείο 1.5.2.5 του κανονισμού (ΕΕ) 2018/848, το οποίο ορίζει ότι «ο χρόνος αναμονής μεταξύ της τελευταίας χορήγησης χημικού συνθετικού αλλοπαθητικού κτηνιατρικού φαρμάκου συμπεριλαμβανομένου του αντιβιοτικού σε ένα ζώο υπό κανονικές συνθήκες χρήσης και της παραγωγής βιολογικώς παραγόμενων τροφίμων από το εν λόγω ζώο είναι διπλάσιος από τον χρόνο αναμονής ο οποίος ορίζεται στο άρθρο 11 της οδηγίας 2001/82/ΕΚ (5) και είναι τουλάχιστον 48 ώρες.»
Η παραπομπή στο άρθρο 11 της οδηγίας 2001/82/ΕΚ στον κανονισμό (ΕΕ) 2018/848 αναφέρεται ιδίως στη δεύτερη περίπτωση της παραγράφου 2 του εν λόγω άρθρου, η οποία ορίζει ότι «[...] αν το χρησιμοποιούμενο φάρμακο δεν αναφέρει χρόνο αναμονής για τα οικεία είδη, ο καθοριζόμενος χρόνος αναμονής δεν μπορεί να είναι κατώτερος των: — 7 ημερών για τα αυγά, — 7 ημερών για το γάλα, — 28 ημερών για το κρέας πουλερικών και θηλαστικών, συμπεριλαμβανομένων των λιπών και των εντοσθίων» και θα πρέπει να ερμηνεύεται ως αναφορά σε περιόδους αναμονής κτηνιατρικών φαρμάκων που χρησιμοποιούνται εντός του πλαισίου των όρων της άδειας κυκλοφορίας ή εκτός αυτού.
(4) Οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (ΕΕ L 311 της 28.11.2001, σ.
1), η οποία θα καταργηθεί με τον κανονισμό (ΕΕ) 2019/6 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για τα κτηνιατρικά φάρμακα και για την κατάργηση της οδηγίας 2001/82/ΕΚ (ΕΕ L 4 της 7.1.2019, σ. 4).
(5) Οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (ΕΕ L 311 της 28.11.2001, σ.
1), η οποία θα καταργηθεί με τον κανονισμό (ΕΕ) 2019/6 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για τα κτηνιατρικά φάρμακα και για την κατάργηση της οδηγίας 2001/82/ΕΚ (ΕΕ L 4 της 7.1.2019, σ.
4).